שירלי לילו

שירלי לילו (נולדה ב-10 במרץ 1979) היא שחקנית, זמרת, מדבבת וכוכבת ילדים ישראלית.

 ביוגרפיה 
שירלי נולדה ב-10 במרץ 1979 ברחובות, ליעקב ולילי לילו.

החלה לשיר מגיל בית ספר יסודי. על-מנת לפתח את שירתה הצטרפה לילו ל"בימת הנוער" ברחובות, המפעילה בני-נוער בתחומי השירה, הדרמה והריקוד. שם התגלה לראשונה גם כישרון המשחק של לילו, כשהשתתפה במגוון מחזות-זמר. בבית הספר התיכון ע"ש עמוס דה-שליט ברחובות, בו למדה, התקבלה לילו למגמת תיאטרון.

את שירותה הצבאי עשתה לילו בשתי להקות צבאיות שונות: בלהקת הבנות של חיל החינוך ובלהקת מפקדת חילות השדה (מפח"ש).

מיד לאחר שחרורה מצה"ל הופיעה לילו בשלל הופעות לילדים בכל רחבי הארץ במסגרת התיאטרון שלנו. במקביל, למדה לילו משחק ב"הדרך - בית הספר לביטוי בימתי" אצל איל כהן.

 קריירה 

 מוזיקה 
ב-2004 השתתפה בעונה השנייה של תוכנית המציאות "כוכב נולד" והעפילה לחצי הגמר. ב-2009 הוציאה את אלבום הבכורה שלה, "שירלי לילו", תחת חסותה של חברת התקליטים פונוקול. האלבום זכה לביקורות מעורבות ממבקרי המוזיקה. בין השנים 2009–2012 פעלה לילו כזמרת ליווי במופעי הפסטיגל. כמו כן, ביצעה שירי פתיחה לסרטים וסדרות שונות, ביניהן "הרפתקאות רוקי ובולווינקל", "פוקימון שמש וירח", "רחוב 101 דלמטים" ו"עכברינה".

 משחק 
ב-2004 השתתפה במחזמר "אלאדין", שהתבסס על האגדה "אלאדין ומנורת הקסמים" מ"סיפורי אלף לילה ולילה", בתוספת היבטים מסוימים שנלקחו מהעיבוד המונפש של חברת וולט דיסני. ב-2005 שיחקה במחזמר "בילבי". ב-2006 שיחקה את טינקר בל במחזמר "פיטר פן". ב-2007 שיחקה את לילי בהצגת הילדים "חלומות של חתולים" בהפקת התיאטרון שלנו. ב-2016 שיחקה בסדרת הטלוויזיה "הבאגיס", ששודרה בהוט, בתור "פרלה החיפושית". בשנת 2020 גילמה את כוכבת הילדים "לילו" בסדרה "שירו עם לילו". בנוסף משחקת לילו בהצגות: "דירה להשכיר", "הביצה שהתחפשה", "משלוש יוצאת אחת", ו"מביאליק ועד סטטיק", בהפקת התיאטרון שלנו.

 דיבוב 
במשך הקריירה שלה דיבבה לילו בסדרות וסרטים שונים, ביניהם "גלקטיק פוטבול" "פוקימון יהלום ופנינה", "צ'רלי הולך לגן", "דובוני אכפת לי ובני דודים", "לשבור את הקרח - ההרפתקה של אולף", "הפינגווינים ממדגסקר", "אנגרי בירדס - הסרט", "פט שופ", "גולשים על הירח", "בייבי בוס", "דמבו", "הכוכב של אנדרה וטאטי", "הקול בראש", "לגו נינג'גו", "גוסט פורס", "לשיר 2", "ספיידי וחבריו המופלאים", "ערפדינה" ,"הרוח ומולי מגי", "אנקאנטו", "אדומה אש", "אמא ואני", "צוות תרנגול", "אליס במאפיית הפלאות", "בית הינשוף", "מון גירל ושדינוזאור", "הסנדקית הקסומה" ו"ביימקס!" ושלגיה

 דיבוב 
+סדרה/סרטתפקידמפרץ הרפתקאותראבל / ראשת העיר טובהלשיראשלשיר 2הקול בראשעצבהקול בראש 2עצבבית הינשוףלילית קלות'ורן, קיקימורה וקמילההמופלאה: הרפתקאות ליידי באגלילה/איריס ורדי/סריס/כריסאליס, סבין, מאנון, מיילין, רוז ונורההמופלאה: הרפתקאות ליידי באג וחתול שחור (הסרט)סביןהמופלאה: הרפתקאות ליידי באג - ספיישל ניו יורקלילה, רוז וברברה קיינסהמופלאה: הרפתקאות ליידי באג - ספיישל שנגחאיסביןהמופלאה: הרפתקאות ליידי באג - ספיישל טוקיו- כוח הכוכביםסבין, מיוטה, מיי טסורוגישלגיה(2025)-לייב אקשןהמלכה הרעה(שירה)לשבור את הקרח 2המלכה אידונהאנקאנטוחולייטה מדריגלסטאר נגד כוחות הרשעג'קי לין תומאס(2015)הרוח ומולי מגישרון מגיאדומה אשמינג לימון גירל ושדינוזאוראדריאה לאפאייט פוקימון יהלום ופנינהג'והאנהפלונטר: הסדרהזאן טירי (צורה אמיתית)כרמן סנדייגוהרוזנת קליאוכרמן סנדייגו: לגנוב או לא לגנוב?הפוני הקטן שלי: דור חדשהמלכה הייבןהפוני הקטן שלי: סימנים של קסםהפוני הקטן שלי - ספרו את הסיפורהפוני הקטן שלי: יום המשאלות החורפיאבר אפטר היי - חורף מרושעג'קי פרוסטקים פוסיבול: כה הדרמהד"ר אן פוסיבולהקאסה גרנדהמריה ומייבלערפדינהאוקסנה הונטלימשפחת סופר על 2אוולין דבור והאנידובוני אכפת לי ובני דודיםפילה לב-רחבפט שופזואי טרנטגולשים על הירחסמנתהדמבומיס אטלנטיסהכוכב של אנדרה וטאטיבולקובהלגו נינג'גוהארומי, פיקסאל (2018)ספיידי וחבריו המופלאיםהלן סטייסיאמא ואנימספרתאליס במאפיית הפלאותמלכת הלבבותהסנדקית הקסומהדאףלשבור את הקרח - ההרפתקה של אולףצ'רלי הולצך לגןהפינגווינים ממדגסקראנגרי בירדס - הסרטבייבי בוסצוות תרנגולגוסט פורס

 חיים אישיים 
לילו נשואה לאורי וייסמן ולזוג שתי בנות.

 דיסקוגרפיה 
 אלבומי אולפן 
 2009: שירלי לילו

 אלבומי וידאו 
 2004: אלאדין
 2005: בילבי
 2006: סינדרלה

 קישורים חיצוניים 



 הערות שוליים 

קטגוריה:שחקניות קולנוע וטלוויזיה ישראליות
קטגוריה:זמרות ישראליות
קטגוריה:זמרים ישראלים
קטגוריה:מדבבות ישראליות
קטגוריה:מדבבים ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:מתחרות כוכב נולד
קטגוריה:בוגרות תיכון דה שליט
קטגוריה:בוגרי תיכון דה שליט
קטגוריה:חברות להקת מפקדת חילות השדה
קטגוריה:חברי להקת מפקדת חילות השדה
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:כוכבי ילדים
קטגוריה:ישראליות שנולדו ב-1979
קטגוריה:ישראלים שנולדו ב-1979